CELEX: E2015C0293
Language: lv
Date: 2015-07-14 00:00:00
Title: EBTA Uzraudzības iestādes Lēmums Nr. 293/15/COL (2015. gada 14. jūlijs), ar ko apstiprina Islandes izveidoto valsts programmu salmonellas kontrolei mājputnos un mājputnu produktos [2016/1421]

25.8.2016   
            
            
               LV
            
            
               Eiropas Savienības Oficiālais Vēstnesis
            
            
               L 230/58
            
         EBTA UZRAUDZĪBAS IESTĀDES LĒMUMS
   Nr. 293/15/COL
   (2015. gada 14. jūlijs),
   ar ko apstiprina Islandes izveidoto valsts programmu salmonellas kontrolei mājputnos un mājputnu produktos [2016/1421]
   EBTA UZRAUDZĪBAS IESTĀDE,
   ņemot vērā EEZ līguma I pielikuma I nodaļas 7.1. daļas 8.b punktā minēto tiesību aktu (Eiropas Parlamenta un Padomes Regulu (EK) Nr. 2160/2003 (2003. gada 17. novembris) par salmonellas un dažu citu pārtikā sastopamu zoonozes īpašu izraisītāju kontroli (1)),
   ņemot vērā EEZ līguma I pielikuma I nodaļas 6.1. daļas 17. punktā minēto tiesību aktu (Eiropas Parlamenta un Padomes Regulu (EK) Nr. 853/2004 (2004. gada 29. aprīlis), ar ko nosaka īpašus higiēnas noteikumus attiecībā uz dzīvnieku izcelsmes pārtiku (2)),
   ņemot vērā EEZ līguma I pielikuma I nodaļas 7.2. daļas 53. punktā minēto tiesību aktu (Komisijas Regulu (ES) Nr. 200/2010 (2010. gada 10. marts), ar ko īsteno Eiropas Parlamenta un Padomes Regulu (EK) Nr. 2160/2003 attiecībā uz Savienības mērķi samazināt salmonellas serotipu izplatību pieaugušo Gallus gallus vaislas saimēs (3)),
   ņemot vērā EEZ līguma I pielikuma I nodaļas 7.2. daļas 55. punktā minēto tiesību aktu (Komisijas Regulu (ES) Nr. 517/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 2160/2003 attiecībā uz Savienības mērķi samazināt konkrētu salmonellas serotipu izplatību Gallus gallus sugas dējējvistu vidū un groza Regulu (EK) Nr. 2160/2003 un Komisijas Regulu (ES) Nr. 200/2010 (4)),
   ņemot vērā EEZ līguma I pielikuma I nodaļas 7.2. daļas 57. punktā minēto tiesību aktu (Komisijas Regulu (ES) Nr. 200/2012 (2012. gada 8. marts) par Savienības mērķi samazināt Salmonella enteritidis un Salmonella typhimurium broileru saimēs, kā paredzēts Eiropas Parlamenta un Padomes Regulā (EK) Nr. 2160/2003 (5)),
   ņemot vērā EEZ līguma I pielikuma I nodaļas 7.2. daļas 51. punktā minēto tiesību aktu (Komisijas Regulu (ES) Nr. 1190/2012 (2012. gada 12. decembris) par Savienības uzdevumu samazināt Salmonella Enteritidis un Salmonella Typhimurium tītaru saimēs, kā paredzēts Eiropas Parlamenta un Padomes Regulā (EK) Nr. 2160/2003 (6)), kas pielāgots EEZ līgumam ar EEZ līguma 1. protokola 4. punkta d) apakšpunktu un Uzraudzības un Tiesas nolīguma 1. protokola 1. panta 2. punktu un 3. pantu,
   ņemot vērā EBTA Uzraudzības iestādes (“Iestāde”) 2013. gada 11. decembra Lēmumu Nr. 494/13/COL, ar ko pilnvaro kolēģijas locekli ar īpašu atbildību par veterinārijas un fitosanitārijas jautājumiem pieņemt konkrētus lēmumus un pasākumus (Dokuments Nr. 683826), un jo īpaši tā 1. punktu,
   Tā kā:
   Regulas (EK) Nr. 2160/2003 mērķis ir nodrošināt, ka tiek veikti pienācīgi un iedarbīgi pasākumi salmonellas un citu zoonozes izraisītāju atklāšanai un kontrolei visos atbilstošos ražošanas, pārstrādes un realizācijas posmos, jo īpaši primārās ražošanas līmenī, lai ierobežotu to izplatību un sabiedrības veselības apdraudējumu.
   Ar Regulu (ES) Nr. 200/2010 tika noteikts EEZ mērķis samazināt visu sabiedrības veselībai bīstamo salmonellas serotipu izplatību Gallus gallus vaislas saimēs primārās ražošanas līmenī.
   Ar Regulu (ES) Nr. 517/2011 tika noteikts EEZ mērķis samazināt konkrētu salmonellas serotipu izplatību Gallus gallus sugas dējējvistu vidū.
   Ar Regulu (ES) Nr. 200/2012 tika noteikts EEZ mērķis samazināt Salmonella Enteritidis un Salmonella Typhimurium broileru saimēs.
   Ar Regulu (ES) Nr. 1190/2012 tika noteikts EEZ mērķis samazināt Salmonella Enteritidis un Salmonella Typhimurium tītaru saimēs.
   Lai sasniegtu šos EEZ mērķus, dalībvalstīm jāizveido valstu programmas salmonellas kontrolei attiecīgajās populācijās un jāiesniedz tās Iestādei saskaņā ar Regulu (EK) Nr. 2160/2003.
   Islande ir iesniegusi valsts programmu salmonellas kontrolei mājputnos un mājputnu produktos. Kontroles programmas mērķis ir samazināt visu Salmonellas serotipu izplatību zem 1 % visās mājputnu saimēs, t. i., Gallus gallus vaislas saimēs; Gallus gallus sugas dējējvistās; broileru saimēs; tītaru saimēs.
   Iestāde uzskata, ka Islandes iesniegtā programma būtu jāapstiprina, jo tā atbilst attiecīgajiem EEZ tiesību aktiem veterinārijas jomā, jo īpaši Regulai (EK) Nr. 2160/2003. Iestāde atzīmē, ka Islande nav sniegusi informāciju, kas vajadzīga, lai novērtētu, vai minētā kontroles programma ir līdzvērtīga programmām, kas apstiprinātas Somijai un Zviedrijai, kā paredzēts Regulas (EK) Nr. 853/2004 8. pantā.
   Tāpēc Iestāde ar savu Lēmumu Nr. 209/15/COL ir nodevusi šo jautājumu izskatīšanai EBTA Veterinārijas un fitosanitārijas komitejā. Komiteja vienprātīgi apstiprināja ierosināto Lēmumu, ar ko apstiprina Islandes izveidoto valsts kontroles programmu salmonellas kontrolei mājputnos un mājputnu produktos. Attiecīgi pasākumu projekts ir saskaņā ar komitejas atzinumu,
   IR PIEŅĒMUSI ŠO LĒMUMU.
   
               1.
            
            
               Islandes izveidotā valsts programma salmonellas kontrolei Gallus gallus vaislas saimēs; Gallus gallus sugas dējējvistās; broileru saimēs; tītaru saimēs ir apstiprināta.
            
         
               2.
            
            
               Šis lēmums ir adresēts Islandei.
            
         
               3.
            
            
               Šis lēmums stājas spēkā nekavējoties.
            
         
               4.
            
            
               Autentisks ir šā lēmuma teksts angļu valodā.
            
         
      Briselē, 2015. gada 14. jūlijā
      
         
            EBTA Uzraudzības iestādes vārdā –
         
         
            Kolēģijas locekle
         
         Helga JÓNSDÓTTIR
         
            direktora vietas izpildītājs
         
         Markus SCHNEIDER
      
   
   
      (1)  OV L 325, 12.12.2003., 1. lpp.
   
   
      (2)  OV L 139, 30.4.2004., 55. lpp.
   
   
      (3)  OV L 61, 11.3.2010., 1. lpp.
   
   
      (4)  OV L 138, 26.5.2011., 45. lpp.
   
   
      (5)  OV L 71, 9.3.2012., 31. lpp.
   
   
      (6)  OV L 340, 13.12.2012., 29. lpp.